SYNEX ส่ง SWOPMART จับมือผู้จัดจำหน่ายมือถือชั้นนำ ขยายฐานลูกค้า
SYNEX เผย SWOPMART เตรียมจับมือพันธมิตรผู้จัดจำหน่ายมือถือชั้นนำ ขยาย Ecosystem เชื่อมโยงตลาดสินค้าไอที-มือถือ มือหนึ่งและมือสอง
SYNEX เผย SWOPMART เตรียมจับมือพันธมิตรผู้จัดจำหน่ายมือถือชั้นนำ ขยายฐานลูกค้า
11 ก.พ. 2565

บริษัท ซินเน็ค (ประเทศไทย) จำกัด (มหาชน) หรือ SYNEX ระบุว่า บริษัท สวอป มาร์ท จำกัด (SWOPMART) ประกอบกิจการพาณิชย์อิเล็กทรอนิกส์ เตรียมจับมือพันธมิตรผู้จัดจำหน่ายมือถือชั้นนำ เพื่อเพิ่มความมั่นใจให้กับผู้ใช้บริการและเชื่อมโยงตลาดสินค้าไอที-มือถือ มือหนึ่งและมือสองเข้าด้วยกัน พร้อมทำแคมเปญการตลาด ขยายฐานลูกค้าผ่านแพลตฟอร์มออนไลน์ โดยใช้จุดแข็งของซินเน็คเสริมความครบวงจร ทั้งด้านสินค้า และสร้างความมั่นใจด้วยมาตรฐานและบริการระดับซินเน็ค ตอบโจทย์ลูกค้าในโมเดลสินค้าไอทีมือสองที่น่าเชื่อถือ ครบวงจรมากที่สุด พร้อมจับตาแผนประกาศความร่วมมือและโปรเจกต์ไฮไลท์ต่อเนื่องตลอดทั้งปีนี้